Dimecres que ve 22 de febrer al Centre Cultural Mario Monreal acull la presentació del llibre Passatge
20 de febrer 2023

Dimecres que ve 22 de febrer a les 19.00 hores el Centre Cultural Mario Monreal acollirà la presentació del nou llibre de Manel Rodríguez-Castelló, _Passatge_. Este és el número 25 de la col·lecció de poesia d'Edicions del Buc. L'entrada és lliure fins a completar aforament i ho organitza el departament de Cultura de l'Ajuntament de Sagunt.

Des d’Estranyament, premi Ausiàs March de Gandia de l'any 2013 que va ser publicat per Edicions 62, l'autor no havia donat a conéixer cap nou poemari. _Passatge_ recull material elaborat entre 2013 i 2021 i apareix dividit en quatre seccions, Universos, Cantar lleu, Sicut i Quatre passatges, amb un total de 47 composicions, algunes de les quals organitzades –com ja passava amb alguns poemes del llibre anterior– a manera de seqüència dividida en diverses parts.

El títol, de caràcter obertament polisèmic, al·ludix al pas del temps, el trànsit, el moviment incessant i la fugacitat de la vida, però també a una part o fragment d'un text més extens, un conjunt de persones que viatgen juntes, un lloc que comunica dos espais, etc. "L'ull cerca el que roman transformant-se, / el que transita entre mudances, / el que se'n va i torna per omplir les formes / de cercles i cicles d'oblit i memòria", diu en un moment del poema titulat precisament "Passatge".

![](/media/hyuok0b2/presntació-llibre-passatge.jpg?width=850&height=555.15625)

*   [](http://www.facebook.com/sharer.php?u=https://aytosagunto.es/va/actualitat/dimecres-que-ve-22-de-febrer-al-centre-cultural-mario-monreal-acull-la-presentacio-del-llibre-passatge/ "Facebook")
*   [](http://twitter.com/share?url=https://aytosagunto.es/va/actualitat/dimecres-que-ve-22-de-febrer-al-centre-cultural-mario-monreal-acull-la-presentacio-del-llibre-passatge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dimecres-que-ve-22-de-febrer-al-centre-cultural-mario-monreal-acull-la-presentacio-del-llibre-passatge/ "Linked In")
*   [](mailto:?body=https://aytosagunto.es/va/actualitat/dimecres-que-ve-22-de-febrer-al-centre-cultural-mario-monreal-acull-la-presentacio-del-llibre-passatge/)